**Nolikuma 8.pielikums**

**LĪGUMS Nr. \_\_\_\_\_\_\_\_\_\_\_\_\_**

Siguldā 201\_.gada \_\_.\_\_\_\_\_\_\_\_\_\_\_\_\_

**Siguldas novada pašvaldība**, reģistrācijas Nr. 90000048152, juridiskā adrese Pils iela 16, Sigulda, Siguldas novads, LV – 2150, tās izpilddirektores Jeļenas Zarandijas personā, kura darbojas saskaņā ar 2017.gada 10.augusta Siguldas novada pašvaldības domes Saistošajiem noteikumiem Nr.20 „Siguldas novada pašvaldības nolikums” (protokols Nr.14 §1), turpmāk tekstā saukts Pasūtītājs, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, LV-\_\_\_\_\_ (turpmāk – Izpildītājs), tās valdes locekļa \_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_, no otras puses, katrs atsevišķi turpmāk līguma tekstā saukts arī – Līdzējs, abi kopā – arī Līdzēji, pamatojoties uz Siguldas novada pašvaldības rīkoto iepirkumu **“Satiksmes organizācijas nodrošināšana Siguldas novadā”** identifikācijas Nr. SNP 2018/18/AK, turpmāk līguma tekstā saukts Iepirkums,rezultātiem un \_\_\_\_\_\_\_\_\_\_\_\_\_\_\_\_\_\_ iesniegto piedāvājumu, noslēdz šādu līgumu (turpmāk – Līgums):

1. **LĪGUMA PRIEKŠMETS**
2. Pasūtītājs uzdod un Izpildītājs apņemas veikt **satiksmes organizācijas nodrošināšanu Siguldas novadā** turpmāk Līguma tekstā saukts Darbi, saskaņā ar šo Līgumu un šī Līguma pielikumiem.
3. Darbi tiek veikti atbilstoši Latvijas Republikā spēkā esošajiem normatīvajiem aktiem, kas regulē konkrēto Darbu veikšanu, Iepirkuma dokumentācijai, iesniegtajam piedāvājumam Iepirkumā*,* turpmāk Līguma tekstā saukts Piedāvājums un Tehniskajai specifikācijai, kā arī pamatojoties uz Līdzēju saskaņotiem šī Līguma noteikumiem un pielikumiem, kas ir šī Līguma neatņemama sastāvdaļa:
	* 1. Tehniskā specifikācija – 1.pielikums;
		2. Autoceļu un ielu saraksts ar uzturēšanas klasēm – 2.pielikums;
		3. Darbu apjomu saraksts – 3.pielikums;
		4. Forma Nr.2 – 4.pielikums;
		5. Tehniskais nodrošinājums – 5.pielikums;
		6. Darbu defektu akts – 6.pielikums.
		7. Siguldas novada autoceļu un ielu apsekošanas un uzturēšanas darbu žurnālu nodošanas – pieņemšanas akts – 7.pielikums.
	1. Izpildītājam veicamie Darbi uzskaitīti Tehniskajā specifikācijā (1.pielikums)un izcenojumi uzrādīti Darbu apjomu sarakstā (3.pielikums), ar kuriem Līdzēji ir iepazinušies iepriekš.
	2. Parakstot šo Līgumu, Izpildītājs apliecina, ka ir iepazinies ar veicamajiem Darbiem, tie ir skaidri saprotami, un tos var realizēt atbilstoši Līguma noteikumiem, nepārkāpjot normatīvo aktu prasības.
	3. Parakstot šo Līgumu, Izpildītājs apliecina, ka tam ir visas nepieciešamās atļaujas, apliecības un/vai sertifikāti, kā arī darbiniekiem ir visas nepieciešamās iemaņas un zināšanas, kas nepieciešamas pilnīgai paredzēto Darbu veikšanai.
	4. Izpildītājam par saviem līdzekļiem jānodrošina viss nepieciešamais Darbu veikšanai – darbaspēks, tehnika, darbarīki, materiāli, tehniskie līdzekļi u.c., kuru izmaksas ir ierēķinātas Līgumcenā, atbilstoši Iepirkuma dokumentācijai un Izpildītāja iesniegtajam piedāvājumam Iepirkumā.
4. **LĪGUMA TERMIŅŠ UN IZPILDES KĀRTĪBA**
5. Šis Līgums stājas spēkā tā parakstīšanas dienā un ir spēkā līdz 2019. gada 31. decembrim.
6. Beidzoties Līguma termiņam, ja Pasūtītājam nav pretenziju par Izpildītāja veikto Darbu un, ja nav iestājušies Līguma 7.3.punktā minētie nosacījumi, tad Pasūtītājs ir tiesīgs pagarināt Līgumu uz vēl vienu gadu. Maksimālais Līguma izpildes termiņš – 5 (pieci) gadi.
7. Saskaņā ar Tehniskajā specifikācijā un Darbu apjomu sarakstā noteikto, Izpildītājs apņemas:
	* 1. veikt Darbus Līgumā paredzētajā apjomā un kvalitātē;
		2. veikt Darbus, izmantojot savā rīcībā esošos darba rīkus, ierīces un tehnisko aprīkojumu kā arī nomāto tehniku, kāda ir norādīta Tehniskajā nodrošinājuma sarakstā (5.pielikums), informācija par tehnisko nodrošinājumu;
		3. nepieļaut darbības, kas pasliktina pašvaldības ielu un ceļu stāvokli;
		4. Izpildītājam ir pienākums veikt Darbus saskaņā ar Tehnisko specifikāciju un Darbu apjomu sarakstu, pēc piedāvātajām darbu veikšanas vienības cenām un piedāvājumā norādīto tehniku Līguma 3.1.punktā noteiktās Līgumcenas apjomā. Visus veicamo Darbu apjomus saskaņo ar Pasūtītāju.
	1. Jebkāda ar Līgumu saistīta un jebkurā formā pieejama informācija vai citāda veida dati, tai skaitā Izpildītāja sagatavotie materiāli, pieder Pasūtītājam un ir tā īpašums. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar tiem.
8. **LĪGUMCENA UN NORĒĶINU KĀRTĪBA**
9. Līgumcena par Darbiem, ieskaitot nodokļus, nodevas un visus citus ar Līguma izpildi saistītos izdevumus, ir **piedāvājumā norādītā summa skaitļos \_\_\_\_\_\_\_\_\_** **EUR** (piedāvājumā norādītā summa \_\_\_\_\_\_\_\_\_\_\_\_\_\_\_ euro 00 centi) vienam gadam, kas sastāv no pamatsummas EUR ……. (………. euro 00 centi) un PVN 21 % EUR ……. (…………. euro 00 centi), turpmāk Līguma tekstā saukta Līgumcena.
10. Līgumcena ietver Darba, materiālu, mehānismu izmaksas u.c. maksājumus, kas jāveic Izpildītājam, vadoties no Līguma noteikumiem.
11. Līgumcena ir pakļauta izmaiņām tikai sekojošos gadījumos, ja: mainās Darba apjomi Tehniskās specifikācijas izmaiņas gadījumā (šajā gadījumā Līguma pielikumā norādītie darba vienības izcenojumi paliek nemainīgi) vai Pasūtītājs ir pieprasījis veikt Darbus, kuri nav atrunāti Līguma noteikumos vai atteicies no daļas Izpildītāja veicamo darbu apjoma, par ko Līdzējiem jāslēdz vienošanās. Līguma darbības laikā Pasūtītājs ir tiesīgs mainīt darba apjomus Līgumcenas ietvaros.
12. Līguma darbības laikā, līdz katra mēneša 5.(piektajam) datumam par iepriekšējā mēnesī veiktajiem Darbiem, Izpildītājam jāiesniedz Pasūtītājam Forma Nr.2 (4.pielikums) (t.i. aktu par faktiski izpildītiem Darbiem atskaites periodā – mēnesī, atbilstoši Darbu apjomu sarakstā norādītajiem vienības izcenojumiem) elektroniski un papīra formātā2 (divos) eksemplāros. Pasūtītājs 5 (piecu) darba dienu laikā, skaitot no to saņemšanas brīža, tos izskata un akceptē vai atgriež Izpildītājam kopā ar motivētiem iebildumiem. Tikai akceptētais akts (Forma Nr.2) ir pamats rēķina iesniegšanai.

3.5. Pasūtītājs samaksā Izpildītājam par mēnesī kvalitatīvi izpildītiem Darbiem 25 (divdesmit piecu) dienu laikā no akta (Forma Nr.2) akceptēšanas un rēķina saņemšanas. Apmaksa Izpildītājam notiek ar pārskaitījumu uz Izpildītāja norādīto norēķina kontu, ievērojot Līguma nosacījumus.

3.6. Gadījumā, ja Izpildītāja vai tā pieaicināta apakšuzņēmēja darbības rezultātā Pasūtītājamtiek nodarīti zaudējumi, Pasūtītājam ir tiesības ieturēt zaudējuma summu, atbilstoši Pasūtītāja rakstveidā noformētam un Izpildītājam iesniegtam zaudējumu aprēķinam, no samaksas, kas ir paredzēta izmaksai Izpildītājam par kvalitatīvi izpildītiem Darbiem. Ieturētā summa par nodarītiem zaudējumiem netiks izmaksāta Izpildītājam. Ja ieturētās summas apmērs pietrūks zaudējuma dzēšanai, tad zaudējuma summas un ieturētās summas starpību Izpildītājs apņemas samaksāt 15 (piecpadsmit) darba dienu laikā pēc rēķina saņemšanas no Pasūtītāja.

1. **LĪDZĒJU TIESĪBAS UN PIENĀKUMI**
2. Izpildītājs apņemas:

4.1.1. veikt Darbus Līgumā un tā pielikumos paredzētajā apjomā un kvalitātē;

4.1.2. ar Līgumu uzņemtās saistības izpildīt personīgi un bez saskaņošanas ar Pasūtītāju nav tiesīgs pieaicināt Darbu izpildei trešās personas;

4.1.3. uzņemties atbildību par zaudējumiem, kuri nodarīti Pasūtītājam un trešajām personām sakarā ar Līguma noteikumu pārkāpumu, ja Izpildītājs tajos vainojams;

4.1.4. pilnā apmērā personīgi atbildēt par savu darbinieku vai pieaicināto apakšuzņēmēju darbinieku darbības/bezdarbības rezultātā Pasūtītājam vai Darbu izpildes objektam nodarītajiem zaudējumiem;

4.1.5. izpildot ar Līgumu uzņemtās saistības, ievērot Latvijas Republikas normatīvos aktus un saistošos noteikumus, kas regulē Līgumā noteikto Darbu veikšanu, ievērot vides pieejamības, darba drošības, sanitāri tehniskos, elektrodrošības, ugunsdrošības un vides aizsardzības noteikumus, sabiedriskās kārtības ievērošanu, uzņemoties visu atbildību par zaudējumiem, kas nodarīti Pasūtītājam vai trešajām personām šo normu pārkāpuma vai neievērošanas rezultātā;

4.1.6. Darbu veikšanā iesaistīt pietiekamu daudzumu darbaspēka, tehnikas un materiālus, tādejādi nodrošinot Darbu nepārtrauktību. Tehnikas un darbaspēkā trūkums vai noslodze citu darbu veikšanā nav pamats Darbu izpildes kavēšanai, vai neveikšanai vispār;

 4.1.7. Pēc Pasūtītāja pieprasījuma, nodrošināt, ka Pasūtītāja pārstāvjiem ir iespēja apsekot un pārliecināties par Pretendenta rīcībā darba kārtībā esošo tehniku, kas tiks izmantota Darbu izpildē.

4.1.8. rīkoties atbilstoši Līguma 3.4.punktā minētajam;

4.1.9. veicot Darbus izmantot speciāli šim nolūkam apmācītu un kvalificētu personālu, specializētus transporta un tehniskos līdzekļus, ievērojot Latvijas Republikā spēkā esošo normatīvo aktu prasības;

4.1.10. Darbu izpildē izmantot tikai to tehniku, materiālus, izstrādājumus un iekārtas, kuru kvalitāte atbilst spēkā esošajiem normatīvajiem aktiem, standartiem un tehnisko noteikumu prasībām;

4.1.11. par saviem materiāltehniskajiem līdzekļiem un ar savu darba spēku veikt visus darbus, kas saistīti ar Darbu sagatavošanu un ir nepieciešami savlaicīgai un kvalitatīvai Darbu izpildei;

4.1.12. savlaicīgi rakstveidā informēt Pasūtītāju par objektīviem apstākļiem, kas traucē Līgumā atrunāto saistību izpildi noteiktajā termiņā un kvalitātē;

4.1.13. pēc Pasūtītāja pieprasījuma, nekavējoties iepazīstināt Pasūtītāja pārstāvjus ar Darbu izpildes gaitu;

4.1.14. veicot Darbus, vienlaikus apsekot ielu braucamās daļas un tai piegulošās teritorijas stāvokli un nekavējoties ziņot Pasūtītājam par radušos ielu braucamās daļas bojājumiem un par satiksmi traucējošām vai apdraudošām situācijām;

4.1.15. avāriju gadījumā nekavējoties ziņot Pasūtītājam un attiecīgajām institūcijām, kas veic steidzamus pasākumus avārijas likvidēšanā, kā arī veikt visus nepieciešamos pasākumus avārijas likvidēšanā un iespējamo avārijas radīto seku mazināšanai līdz attiecīgo institūciju ierašanās brīdim;

 4.1.16. Darbu veikšanas laikā nodrošināt transporta un gājēju kustības drošību;

4.1.17. gadījumā, ja Pasūtītājam Darbu izpildes laikā rodas pretenzijas par Darbu izpildes kvalitāti vai citiem no Līguma izrietošiem jautājumiem, izskatīt Pasūtītāja rakstiskās pretenzijas un 1 (vienas) darba dienas laikā no to saņemšanas brīža bez Līgumā minētā izpildes termiņa un papildus maksām novērst pretenzijās norādītos defektus vai nepilnības;

4.1.18. patstāvīgi nodrošināt visu Darbu veikšanai nepieciešamo atļauju saņemšanu, kā arī saskaņot darbus ar citām atbildīgām institūcijām;

4.1.19. veikt Darbu kvalitātes kontroli Darbu veikšanas vietā saskaņā ar Pasūtītāja noteiktajām prasībām, un Latvijas Republikā spēkā esošajiem normatīvajiem aktiem;

 4.1.20. ievērot visus Pasūtītāja iebildumus un aizrādījumus, likvidēt visus norādītos trūkumus, ja šie trūkumi, iebildumi un aizrādījumi ir pamatoti un tie nav pretrunā ar Līgumu un tā pielikumiem.

1. Pasūtītājs apņemas:

4.2.1. pēc Izpildītāja pieprasījuma nodrošināt Izpildītājam iespēju iepazīties ar Darbu izpildes vietu;

4.2.2. veikt samaksu par kvalitatīvi un laikā veiktiem Darbiem Līgumā noteiktajos termiņos un kārtībā;

4.2.3. 4 (četru) darba dienu laikā rakstveidā informēt Izpildītāju par konstatētajiem trūkumiem, nepilnībām vai neatbilstību Līgumam un tā pielikumiem;

4.2.4. un ir tiesīgs jebkurā laikā pārbaudīt Izpildītāja Darbu un izteikt saistošus norādījumus Darbu izpildes gaitā;

4.2.5. savlaicīgi veikt Izpildītāja izpildītā Darba pieņemšanu.

4.3. Izpildītājam ir tiesības pieprasīt un saņemt no Pasūtītāja visu Izpildītājam nepieciešamo informāciju, kas saistīta ar Darbiem vai to izpildes vietu, un kas ir Pasūtītāja pārziņā.

4.4. Pasūtītājam ir tiesības neveikt apmaksu par veiktajiem Darbiem, ja dokumentāli ar Darbu defektu aktu (6.pielikums), ko sastādījuši abi Līdzēji, konstatēta Darbu neatbilstoša kvalitāte, līdz šo trūkumu novēršanai ar Izpildītāja paša spēkiem un līdzekļiem abpusēji norunātā termiņā.

4.5. Pasūtītājs ir tiesīgs vienpusēji mainīt Līguma 3.5.punktā noteikto samaksas kārtību pie nosacījuma, ja tiek mainīti spēkā esošie normatīvie akti, kas ietekmē pašvaldību finansējuma piešķiršanas kārtību un apjomu.

4.6. Pasūtītājs ir tiesīgs, iepriekš informējot Izpildītāju, iepazīties ar Izpildītāja rīcībā darba kārtībā esošo tehniku, kas tiek izmantota Darbu izpildē.

4.7. Pasūtītājs ir tiesīgs, Izpildītāja aprakstu par autoceļu uzturēšanas darbu nodošanas un pieņemšanas žurnāla izstrādi un tā aizpildīšanas kārtību izmantot savām vajadzībām.

4.8. Noslēdzot šo Līgumu vai pagarinot, Pasūtītājs ir tiesīgs izvēlēties žurnāla veidu, tā aizpildīšanas kārtību kāds būs jāpielieto Izpildītājam veicot Darbu.

**5. DARBU NODOŠANA UN PIEŅEMŠANA**

* 1. Izpildītāja veiktajiem Darbiem jāatbilst Līgumā, tā pielikumos, un normatīvajos aktos noteiktajām prasībām un jābūt izpildītiem kvalitatīvi.
	2. Darbus Izpildītājs veic saskaņojot ar Pasūtītāja mutiski vai rakstiski izteiktiem norādījumiem. Pasūtītājs neapmaksā Izpildītāja veiktos Darbus, kuri nav saskaņoti ar Pasūtītāju.
	3. Pēc Pasūtītāja norādījumiem Darbu izpildes biežums un apjoms, nepārsniedzot Līgumcenu, var mainīties.
	4. Izpildītājs līdz katra mēneša 5.(piektajam) datumam par iepriekšējā mēnesī veiktajiem Darbiem iesniedz Pasūtītājam Formu Nr.2 (4.pielikums) (t.i. aktu par faktiski izpildītiem Darbiem atskaites periodā – mēnesī, atbilstoši Darbu apjomu sarakstā norādītajiem vienības izcenojumiem) elektroniski un papīra formātā2 (divos) eksemplāros. Pasūtītājs 5 (piecu) darba dienu laikā, skaitot no to saņemšanas brīža, tos izskata un akceptē vai atgriež Izpildītājam kopā ar motivētiem iebildumiem. Tikai akceptētais akts (Forma Nr.2) ir pamats rēķina iesniegšanai.
	5. Ja izpildīto Darbu pieņemšanas procesā tiek konstatēti nekvalitatīvi un/vai līdz galam nepadarīti Darbi, to pieņemšana ir pārtraucama un tiek sastādīts Darbu defektu akts (6.pielikums), kurā tiek uzskaitīti visi konstatētie nekvalitatīvi veiktie vai neveiktie Darbi, kā arī tiek noteikti termiņi, kuros Izpildītājam ir jānovērš minētie trūkumi.
	6. Gadījumā, ja Pasūtītājs, apsekojot Darbu veikšanas vietu konstatē, ka Darbi netiek veikti atbilstoši Līgumam, tā pielikumiem un normatīvajiem aktiem, par to tiek paziņots Izpildītājam. Pēc Pasūtītāja paziņojuma (rakstiska vai mutiska) saņemšanas Izpildītāja pienākums ir nekavējoties, bet ne ilgāk kā 60 minūšu laikā, ierasties Pasūtītāja norādītajā vietā uz Darbu defekta akta sastādīšanu. Ja Izpildītājs neierodas uz Darbu defektu akta sastādīšanu, Pasūtītājs ir tiesīgs sastādīt Darbu defektu aktu vienpusēji, un tas ir saistošs arī Izpildītājam. Par Darbu defektu akta sastādīšanu tiek paziņots Izpildītājam rakstiski, norādot vietu un laiku, kad Darbu defektu akts ir ticis sastādīts. Darbu defektu akts tiek sastādīts vismaz 2 (divos) eksemplāros, no kuriem viens tiek nodots Pasūtītājam, bet viens eksemplārs tiek izsniegts Izpildītājam personīgi pret parakstu, vai nosūtīts ierakstītā vēstulē pa pastu. Ja Darbu defektu akts tiek izsniegts Izpildītājam personīgi pret parakstu, tad tas stājas spēkā tajā pašā dienā, bet, ja Darbu defektu akts tiek nosūtīts pa pastu tas stājas spēkā 3 (trešajā) dienā pēc tā nodošanas pastā (pasta zīmogs).
	7. Izpildītājs Darbu defektu aktā Pasūtītāja norādītajā termiņā, par saviem materiāltehniskajiem līdzekļiem un ar savu darbaspēku novērš aktā konstatētos nekvalitatīvos vai līdz galam nepadarītos Darbus, kā arī novērš konstatētos Darbu trūkumus, un atkārtoti veic Darbu nodošanu.
	8. Gadījumā, ja Izpildītājs nav novērsis Darbu defektu aktā konstatētos nekvalitatīvos vai līdz galam nepadarītos Darbus, Pasūtītāja noteiktajā termiņā, Pasūtītājs ir tiesīgs to novēršanu veikt patstāvīgi vai pieaicinot trešās personas. Izpildītājs šādā gadījumā atlīdzina Pasūtītājam visus šajā sakarā radušos zaudējumus. Šie zaudējumi un aprēķinātais līgumsods tiek atrēķināti no Izpildītāja ikmēneša maksājuma.
	9. Ikmēneša izpildītie Darbi netiek pieņemti un apmaksāti, ja tie neatbilst Pasūtītāja izvirzītajām kvalitātes prasībām un faktiski izpildītajiem apjomiem, Līgumam un tā pielikumiem, kā arī normatīvo aktu prasībām, vai arī, ja attiecībā uz tiem ir sastādīts administratīvo pārkāpumu protokols par Objekta nesakopšanu.

**6. LĪDZĒJU GARANTIJAS UN ATBILDĪBA**

6.1. Izpildītājs, parakstot Līgumu, garantē visu Darbu pilnīgu un savlaicīgu izpildi atbilstoši Līgumam un tā pielikumos norādītajam darbu apjomam un darbu izpildes kārtībai. Izpildītājs uzņemas atbildību par Darbu pienācīgu veikšanu, tā kvalitāti, atbilstību Līgumam un normatīvajiem aktiem.

6.2. Izpildītājs, parakstot Līgumu, garantē, ka tam ir un būs visas nepieciešamās atļaujas, licences vai sertifikāti šajā Līgumā atrunāto Darbu veikšanai visā tā izpildes periodā. Izpildītājs uzņemas pilnu atbildību par apakšuzņēmēju darbu izpildes kvalitāti, Darbu izpildes termiņu u.c. Līguma noteikumu ievērošanu.

6.3. Dodot Līguma 6.1. un 6.2.punktos atrunātās garantijas, Izpildītājs apņemas atlīdzināt Pasūtītājam visus zaudējumus un par saviem līdzekļiem novērst visus trūkumus, uzņemtās saistības tiek izpildītas nepienācīgi vai netiek izpildītas vispār.

6.4. Izpildītājs ir materiāli atbildīgs par nolīgto Darbu izpildi, savu rīcību un nodarītajiem zaudējumiem Pasūtītājam, trešajām personām un darba izpildē izmantotā darbaspēka, darbarīku, materiālu, tehnisko līdzekļu, tehniskā aprīkojuma u.c. kvalitāti.

6.5. Līdzēji saskaņā ar Latvijas Republikas normatīvajiem aktiem savstarpēji ir materiāli atbildīgi par Līguma saistību pārkāpšanu, otram Līdzējam un/vai trešajām personām nodarīto kaitējumu, t.sk. cilvēku veselībai un dzīvībai, kas radušies Darbu izpildes laikā un/vai nekvalitatīvi veikto vai neveikto Darbu izpildes dēļ.

6.6. Ja Izpildītājs nav ievērojis Līgumā un tā pielikumos noteiktās prasības (t.sk. Tehniskajā specifikācijā) attiecībā uz Darbu veikšanu vai Pasūtītājam ir iebildumi par Darbu izpildes kvalitāti, tad Līdzēju pilnvarotie pārstāvji nekavējoties (tiklīdz tas ir iespējams) sastāda un paraksta defektu aktu (6.pielikums), kurā norāda veiktā Darba neatbilstību, trūkumus vai nepilnības Līgumam un tā pielikumiem. Defektu akts kļūst par Līguma neatņemamu sastāvdaļu. Izpildītājs uz sava rēķina novērš defektus.

6.7. Ja Izpildītājs neceļ iebildumus, tomēr defektu aktā norādītajā termiņā nenovērš defektu aktā fiksētos trūkumus vai nepilnības, tad Pasūtītājam ir tiesības minēto trūkumu, nepilnību novēršanai uz Izpildītāja rēķina pieaicināt trešo personu.

6.8. Pasūtītāja ir tiesības vienpusēji aprēķināt un ieturēt līgumsodu no ikmēneša un/vai gala maksājumiem. Par līgumsoda piemērošanu tiek paziņots otram Līdzējam rakstveidā. Līgumsods neatbrīvo no turpmākās Līguma saistību izpildes un tiešo zaudējumu atlīdzināšanas pienākuma.

6.9. Līdzējiem ir saistoši un tiesības aprēķināt un iekasēt līguma darbības laikā šādus līgumsodus:

6.9.1. ja Izpildītājs neveic Darbus (savlaicīgi) Līgumā noteiktajā apjomā un termiņā, par kuru Līdzēji ir vienojušies, Pasūtītājam ir tiesības no Izpildītāja iekasēt līgumsodu 0,1% no Līgumcenas, bet ne vairāk kā 10% no Līgumcenas par katru nokavēto saistību izpildes dienu;

6.9.2. ja Izpildītājs veicis Darbu nekvalitatīvi, neatbilstoši Tehniskajā specifikācijā noteiktajām prasībām un Darbu apjomu sarakstā minētajam vai nav novērsis Pasūtītāja vai citu kompetento iestāžu, t.sk. amatpersonu iebildumus, aizrādījumus, Pasūtītājam ir tiesības no Izpildītāja iekasēt līgumsodu 0,1% no Līgumcenas, bet ne vairāk kā 10% no Līgumcenas par katru nokavēto saistību izpildes dienu;

6.9.3. ja Izpildītājs nenovērš defekta aktā norādīto, Pasūtītājam ir tiesības no Izpildītāja iekasēt līgumsodu 0,5% no Līgumcenas, bet ne vairāk kā 10% no Līgumcenas par katru nokavēto saistību izpildes dienu;

6.9.4. ja Izpildītājs neierodas uz defekta akta sastādīšanu pēc uzaicinājuma (mutiska un/vai rakstiska) saņemšanas, Pasūtītājam ir tiesības no Izpildītāja iekasēt līgumsodu 50,00 EURapmērā par katru konstatēto gadījumu;

6.9.5. ja Pasūtītājs neveic samaksu par Darbu Līgumā noteiktajos termiņos Izpildītājs ir tiesīgs aprēķināt Pasūtītājam līgumsodu 0,1% no Līgumcenas, bet ne vairāk kā 10% no Līgumcenas par katru nokavēto saistību izpildes dienu. Līgumsods netiek piemērots, ja samaksa kavējas no Pasūtītāja neatkarīgu iemeslu dēļ;

6.9.7. Ja Izpildītājs šajā Līgumā neparedzētajos gadījumos, vienpusēji atkāpjas no Līguma pirms termiņa, izņemot nepārvaramu varas iestāšanās dēļ, Izpildītājs atlīdzina Pasūtītājam izdevumus un zaudējumus, kas radušies Līguma laušanas rezultātā, kā arī maksā līgumsodu 5% (pieci procenti) apmērā no Līgumcenas;

* 1. Ja Pasūtītājs izbeidz noslēgto Līgumu, tas pilnībā norēķinās ar Izpildītāju par jau paveiktajiem, no Pasūtītāja puses pieņemtajiem vai kvalitatīvi izpildītajiem Darbiem, kas saskaņoti ar Pasūtītāju.
	2. Izpildītājs un tā atsevišķi dalībnieki saskaņā ar Latvijas Republikas Civillikumu atbild solidāri par to Pasūtītājam nodarīto zaudējumu atlīdzināšanu, kas radušies trešo personu kā Izpildītāja apakšuzņēmēju vainas dēļ kā izpildīto darbu neatbilstošas kvalitātes rezultāts.
	3. Līdzēji saskaņā ar Latvijas Republikā spēkā esošajiem normatīvajiem aktiem savstarpēji ir materiāli atbildīgi par Līguma saistību pārkāpšanu, otram Līdzējam vai trešajām personām nodarīto kaitējumu, t.sk. cilvēku veselībai un dzīvībai, kas radušies Darbu izpildes laikā vai nekvalitatīvi veikto vai neveikto Darbu izpildes dēļ.

**7. IZMAIŅAS LĪGUMĀ, TĀ DARBĪBAS IZBEIGŠANA**

7.1. Līgumu var papildināt, grozīt vai izbeigt, Līdzējiem savstarpēji vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stājas spēkā, kad abi Līdzēji to parakstījuši.

7.2. Līgumu var grozīt, ievērojot Publisko iepirkumu likuma 61. panta regulējumu.

7.3. Pasūtītājam ir tiesības vienpusēji atkāpties no Līguma, paziņojot par to rakstveidā Izpildītājam 5 (piecas) dienas iepriekš, ja Pasūtītājs konstatē, ka:

7.3.1. Izpildītājs ir nokavējis jebkuru no Pasūtītāja noteiktajiem Darbu izpildes termiņiem, un ja Izpildītāja nokavējums ir sasniedzis 5 (piecas) dienas;

7.3.2.Izpildītājs veic Darbus neatbilstoši Tehniskajā specifikācijā vai Darbu apjomu sarakstā norādītajam. Pasūtītājs neatlīdzina Izpildītājam par nekvalitatīvi veiktajiem Darbiem un arī citus tādējādi radušos zaudējumus;

7.3.3.Izpildītājs veic Darbus ar neatbilstošu vai citu tehniku, kas nebija norādīta Tehniskā nodrošinājuma sarakstā (3.pielikums). Pielietot līdzvērtīgu vai labāku tehniku darbu veikšanai var tikai ar Pasūtītāja piekrišanu. Īslaicīgu tehnisku bojājumu dēļ drīkst izmantot citu tehniku, par to informējot Pasūtītāju.

7.3.4. Ja Izpildītājs nepilda kādas citas saistības saskaņā ar Līgumu, un ja Izpildītājs minēto saistību neizpildi nav novērsis 5 (piecu) dienu laikā pēc Pasūtītāja rakstiska vai mutiska paziņojuma saņemšanas;

7.3.5. tiek pasludināts Izpildītāja maksātnespējas process vai tiek uzsākts Izpildītāja likvidācijas process.

7.3.6. Ja līgums tiek izbeigts, Izpildītājs nekavējoties pārtrauc Darbus, par ko tiek sastādīts nodošanas - pieņemšanas akts, atstāj Darbu izpildes vietu drošībā un kārtībā un saņem samaksu par visiem līdz tam kvalitatīviem un termiņā paveiktajiem Darbiem.

7.4. Izpildītājam ir tiesības vienpusēji atkāpties no Līguma, Pasūtītāja samaksas termiņa kavējuma gadījumā, ja samaksas termiņš tek kavēts vairāk kā 30 (trīsdesmit) dienas.

1. **STRĪDU RISINĀŠANAS KĀRTĪBA**

8.1. Visas domstarpības un strīdi, kādi izceļas starp Līdzējiem saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu.

8.2. Ja Līdzēji nespēj strīdu atrisināt savstarpēju pārrunu rezultātā 60 (sešdesmit) dienu laikā, tas tiek izskatīts tiesā, Latvijas Republikas spēkā esošo normatīvo aktu noteiktajā kārtībā. Nekādi strīdi, prasības iesniegšana vai pretprasības celšana tiesā, kā arī tiesas procesa norise neatbrīvo Līdzējus no turpmākās šī Līguma saistību izpildes.

8.3. Līgums ir noslēgts, tiek interpretēts un pildīts saskaņā ar Latvijas Republikā spēkā esošajiem normatīvajiem aktiem.

8.4. Līdzēji atbild par Līguma neizpildi vai nepienācīgu izpildi otram Līdzējam vai trešajām personām nodarītajiem zaudējumiem saskaņā ar Latvijas Republikas normatīvajiem aktiem.

1. **KONFIDENCIALITĀTE**
	1. Izpildītājs apņemas ievērot konfidencialitāti, tajā skaitā:
		1. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā;
		2. bez Pasūtītāja rakstveida piekrišanas nepubliskot vai jebkādā citā veidā trešajām personām, tajā skaitā, plašsaziņas līdzekļiem, nesniegt informāciju vai nepaust viedokli par Līguma izpildes gaitu. Izpildītājs nodrošina, ka tā apakšuzņēmēji un darbinieki ievēro un izpilda minēto nosacījumu.
	2. Pasūtītājs apņemas ievērot konfidencialitāti un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kurus pirms šā Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Pasūtītājs nevar noteikt par komercnoslēpumu Līguma priekšmetu un tā izpildes rezultātu.
	3. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
	4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes, kam šādas tiesības ir noteiktas Latvijas Republikas normatīvajos aktos.
	5. Līdzēji vienojas, ka konfidencialitātes noteikumu neievērošana ir Līguma pārkāpums, kas cietušajam Līdzējam dod tiesības prasīt no vainīgā Līdzēja konfidencialitātes noteikumu neievērošanas rezultātā radušos zaudējumu atlīdzināšanu.

Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.

1. **PERSONAS DATU AIZSARDZĪBA**
	1. Veicot apmaiņu ar fizisko personu datiem, kas nepieciešami Līgumā noteikto saistību izpildei, Līdzējs, kurš sniedz fizisko personu datus, tos pienācīgi šifrē vai aizsargā kādā citā veidā un nodrošina, ka tie ir pieejami tikai īpaši ieceltiem Līdzēju darbiniekiem.
	2. Līdzējiem ir tiesības apstrādāt no otra Līdzēja iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.
	3. Līdzējs, kurš nodod otram Līdzējam fizisko personu datus apstrādei, atbild par piekrišanas iegūšanu no attiecīgajiem datu subjektiem.
	4. Līdzēji apņemas nenodot tālāk trešajām personām no otra Līdzēja iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.
	5. Ja saskaņā ar piemērojamiem normatīvajiem aktiem Līdzējam var rasties pienākums nodot tālāk trešajām personām no otra Līdzēja iegūtos fizisko personu datus, attiecīgais Līdzējs pirms šādu datu nodošanas informē par to otru Līdzēju, ja vien normatīvie akti to neaizliedz.
	6. Līdzēji apņemas pēc otra Līdzēja pieprasījuma iznīcināt no otra Līdzēja iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
	7. Katrs no Līdzējiem ir tiesīga nekavējoties apturēt turpmāku personas datu nosūtīšanu, ja otrs Līdzējs nenodrošina datu apstrādes prasību ievērošanu (t.sk. no attiecīgā Līdzēja darbiniekiem vai Apakšuzņēmējiem), ko tai uzliek šis Līgums vai jebkādi piemērojamie normatīvie akti. Šajā gadījumā Līdzējs, kas konstatē pārkāpumu, ir tiesīga pieprasīt otra Līdzēja nodoto datu atdošanu atpakaļ un tam sekojošu datu dzēšanu no otra Līdzēja sistēmām.
	8. Pēc Līguma izbeigšanas vai darbības termiņa beigām, Līdzējs nodod atpakaļ no otra Līdzēja saņemtos personas datus un to kopijas un, ciktāl to pieļauj piemērojamie normatīvie akti, iznīcina visus šādus datus un iesniedz rakstveida apliecinājumu otram Līdzējam par šā apakšpunkta izpildi.
	9. Līdzēji apliecina, ka:
		1. personas datu apstrāde, tostarp nosūtīšana, tiek un arī turpmāk tiks veikta saskaņā ar piemērojamiem normatīvajiem aktiem un tikai un vienīgi šajā Līgumā norādītajam mērķim;
		2. ka tās sniegs atbildi uz jebkādiem datu subjektu pieprasījumiem par datu subjektus interesējošiem jautājumiem saistībā ar datu subjektu datu apstrādi;
		3. nodrošinās saņemto personas datu aktualitāti un neuzglabās datus ilgāk par faktisko datu apstrādes periodu, ja vien piemērojamie normatīvie akti neparedz citu kārtību;
		4. bez otra Līdzēji rakstveida piekrišanas nepieļaus datu nodošanu tālākai apstrādei Apakšuzņēmējiem. Ja ir saņemta šajā apakšpunktā minētā piekrišana, nodrošinās, ka Apakšuzņēmējs izpilda visas šajā Līgumā noteiktās saistības, kas attiecināmas uz personas datiem, un iesniegs ar Apakšuzņēmēju noslēgtā līguma apliecinātu kopiju;
		5. uzglabās ierakstus par visām veiktajām datu apstrādes darbībām, nodrošinās, ka jebkura ar šādiem datiem veikta darbība ir izsekojama, tostarp, var atsekot to, kam šādi dati tika pārsūtīti, kāda veida dati, kādiem mērķiem;
		6. pēc otra Līdzēja pieprasījuma, ļaus attiecīgajam Līdzējam un uzraugošajām valsts iestādēm iekļūt telpās, kuras attiecīgais Līdzējs izmanto datu apstrādei, lai veiktu šajā Līgumā paredzēto apstrādes darbību pārbaudi.
2. **LĪGUMA IZPILDĒ ISAISTĪTĀ PERSONĀLA UN APAKŠUZŅĒMĒJU NOMAIŅA UN JAUNA PERSONĀLA UN APAKŠUZŅĒMĒJU PIESAISTE**
	1. Izpildītājs nav tiesīgs bez saskaņošanas ar Pasūtītāju veikt Izpildītāja piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem.
	2. Izpildītājam ir pienākums rakstiski saskaņot ar Pasūtītāju papildu personāla iesaistīšanu Līguma izpildē, pirms tiek veikta šāda personāla iesaistīšana.
	3. Izpildītāja piedāvājumā norādītā personāla nomaiņa pieļaujama tikai ar Pasūtītāja piekrišanu. Pasūtītājs nepiekrīt piedāvājumā norādītā personāla nomaiņai, ja piedāvātais personāls neatbilst iepirkuma dokumentos personālam izvirzītajām prasībām.
	4. Pasūtītājs nepiekrīt Izpildītāja norādītā apakšuzņēmēja nomaiņai, ja pastāv kāds no šādiem nosacījumiem:
		1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
		2. tiek nomainīts apakšuzņēmējs, uz kura iespējām iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkumā izraudzītais pretendents atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
		3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
		4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
	5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
	6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
	7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis no visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
	8. Darbu izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Darba daļu veic nekvalitatīvi vai neievēro spēkā esošos normatīvos aktus, Līguma noteikumus. Izpildītāja pienākums ir nodrošināt Pasūtītāja prasību izpildi par apakšuzņēmēja nomaiņu.
	9. Ja Izpildītājs neievēro Līguma 12.sadaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Pakalpojuma izpildi līdz Izpildītājs ir novērsis konstatētos pārkāpumus un Pakalpojuma izpildes termiņš netiek pagarināts.
	10. Par Līguma izpildē piesaistīto apakšuzņēmēju veiktā darba kvalitāti un atbilstību Līguma un tā pielikuma nosacījumiem atbild Izpildītājs.

**12. NEPĀRVARAMA VARA**

* 1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
	2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
1. **CITI NOTEIKUMI**

13.1. Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.

13.2. Līgums stājas spēkā no tā parakstīšanas brīža un ir spēkā līdz Līdzēju saistību pilnīgai izpildei.

13.3. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.

13.4. Visos pārējos gadījumos, kas nav atrunāti Līgumā, Līdzēji vadās pēc Latvijas Republikas normatīvajiem aktiem.

13.5. Līgums sastādīts 2 (divos) eksemplāros, ar vienādu juridisku spēku, no kuriem viens glabājas pie Pasūtītāja, bet otrs pie Izpildītāja.

13.6. Pasūtītājs par pilnvaroto pārstāvi Līguma izpildes laikā nozīmē:

* + 1. par Līguma izpildes uzraudzīšanu, akta (Forma Nr.2) parakstīšanu, defekta akta parakstīšanu: Siguldas novada pašvaldības Teritorijas attīstības pārvaldes Īpašuma un vides pārvaldības nodaļas Būvinženieri Valtu Vilku, mob. tālr. Nr. 28345977 e-pasts valts.vilks@sigulda.lv.

13.7. Izpildītājs par pilnvarotiem pārstāvjiem šā Līguma izpildes laikā nozīmē:

13.7.1. par Līguma izpildes uzraudzīšanu: \_\_\_\_\_\_\_\_\_\_\_\_\_\_\_\_\_\_\_\_, tālruņa Nr. \_\_\_\_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **LĪDZĒJU REKVIZĪTI UN PARAKSTI**

|  |  |
| --- | --- |
| **Pasūtītājs** | **Izpildītājs** |
| Siguldas novada pašvaldībaReģ. Nr.90000048152Pils iela 16, Sigulda, LV-2150AS SEB BANKAKods: UNLALV2XKonts LV15UNLA0027800130404  | SIA \_\_\_\_\_\_\_\_\_\_\_\_\_\_\_\_\_\_\_Reģ.Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, LV-\_\_\_\_AS \_\_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Siguldas novada pašvaldības izpilddirektore Jeļena Zarandija | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |